Rautanyrkki

Rautanyrkki (), oikealta nimeltään Daniel ”Danny” Rand, on Marvel-kustantamon supersankari, jonka loivat Roy Thomas ja Gil Kane. Hahmo nähtiin ensimmäisen kerran vuonna 1974 lehden Marvel Premiere numerossa 15. Hahmo oli myös toinen päähenkilö sarjakuvassa Power Man and Iron Fist, jossa hän ja Luke Cage kuuluivat supersankariryhmään nimeltä Vuokrasankarit. Hahmon syntytarinaa ja fiktiivistä historiaa laajennettiin entisestään sarjakuvan The Immortal Iron Fist myötä. Rand on myös Matt Murdockin henkilöllisyyden suojaamiseksi esiintynyt joskus Daredevilinä.Daredevil #87Sisällissota #5Sisällissota #7

Hahmo esiintyi myös Marvel Cinematic Universeen sijoittuvissa Netflix-sarjoissa Iron Fist ja The Defenders (2017) sekä Luke Cagen toisella tuotantokaudella (2018), joissa häntä näytteli Finn Jones.

Hahmon tausta
Danny Randin isä Wendell Rand oli nuorena poikana eksynyt toisessa ulottuvuudessa sijaitsevaan K’un-Lunin mystiseen kaupunkiin. Hän pelasti kaupungin hallitsijan, lordi Tuanin, joka adoptoi hänet. Ajan myötä Wendell lähti kaupungista ja hänestä tuli varakas liikemies New Yorkissa. Hän meni naimisiin seurapiirikaunotar Heather Duncanin kanssa ja Danny syntyi heidän pojakseen.

Wendell perusti myöhemmin retkikunnan, jonka tarkoituksena oli löytää Tiibetistä K’un-Luniin vievä ulottuvuusportti, joka aukesi kerran kymmenessä vuodessa. Heatherin ja 9-vuotiaan Dannyn lisäksi retkikuntaan kuului myös Wendellin liikekumppani Harold Meachum. Wendellin jäädessä roikkumaan kallionkielekkeelle, Meachum irrotti tämän otteen saadakseen itselleen sekä Wendellin osuuden tämän liiketoimista että Heatherin, johon oli rakastunut. Riippusillan luona Heather kieltäytyi Meachumin avusta, mutta sitten sudet hyökkäsivät hänen ja Dannyn kimppuun. Huolimatta K’un-Lunin jousiampujien yrityksistä pelastaa hänet, Heather kuoli ja jousiampujat veivät Danielin mukanaan K’un-Luniin, jonka nykyinen hallitsija oli Tuanin poika Yu-Ti. Yu-Ti antaa Dannyn jäädä ja Lei Kung Myrskyisä alkaa opettaa Dannylle kungfu-taitoja.

Dannystä tulee yksi Lei Kungin lahjakkaimmista oppilaista ja hän tekee nyrkeistään kestävämpiä iskemällä niitä hiekkaa, soraa ja kiveä vasten. 19-vuotiaana Danny saa tilaisuuden ansaita Rautanyrkin titteli haastamalla lohikäärme Shou-Laon, joka vartioi sisältään revittyä sulaa sydäntään. Huomattuaan Shou-Laon saavan elinvoimaa sydämestään lohikäärmeenmuotoisen arpensa kautta, Danny peittää arven omalla kehollaan ja pitää kiinni, kunnes Shou-Lao kuolee. Samalla Dannyn rintaan palaa lohikäärmeen muotoinen tatuointi. Hän astuu luolaan ja iskee nyrkkinsä olennon sulaa sydäntä pitävään astiaan. Lopulta Dannyn kädet saivat kyvyn hohtaa mystistä energiaa ja hänestä oli tullut Rautanyrkki.

K’un-Lunin ja Maan välisen ulottuvuusportin auettua 10 vuotta myöhemmin, Danny lähtee etsimään isänsä tappajaa. Pukeutuneena Rautanyrkin seremoniakaapuun, hän palaa New Yorkiin ja etsii Harold Meachumin käsiinsä. Yritettyään useita kertoja tappaa hänet, Danny kohtaa hänet lopulta toimistossaan, mutta saa huomata, että Meachumin jalat olivat amputoitu hänen Tiibetissä kärsimiensä vakavien paleltumien vuoksi. Meachum on valmis hyväksymään kohtalonsa, mutta Rautanyrkki säälii häntä ja lähtee. Silloin tuntematon ninja tappaa Meachumin, jonka tytär Joy syyttää Rautanyrkkiä tämän kuolemasta. Lopulta Rautanyrkki puhdisti nimensä saatuaan ninjan kiinni ja aloittaa oman supersankariuransa apunaan yksityisetsivä Colleen Wing sekä poliisivoimista eronnut Misty Knight, josta tuli Danielin tyttöystävä. Hänen merkittävimpiä vihollisiaan olivat Mestari Khan (jolle Meachumin murhannut ninja työskenteli) sekä Davos alias Teräskäärme, Lei Kungin karkotettu poika, joka halusi Rautanyrkin voiman itselleen.

 Muita Rautanyrkkejä 
Marvel-universumin fiktiivisen historian aikana on elänyt myös monia muita Rautanyrkin titteliä kantaneita sankareita.

 Fan Fei 
Fan Fei syntyi K’un-Lunissa vuonna 1000000 eKr. Hän oli salaa opettanut taistelulajeja ulkopuolisen maailman luolamiehille. Kun hänen tekonsa paljastuivat, hänet vangittiin ja hänen oppilaansa syötettiin Shou-Laolle. Myöhemmin hänet laitettiin taistelemaan Shou-Lao’ta vastaan siinä toivossa hän kuolisi taistelussa tätä vastaan. Mutta iskiessään nyrkin lohikäärmeen rintakehässä olevaan tautointiin, hän sai tämän voimat itselleen. Lei Kung karkotti Fan Fein K’un-Lunista, ja uskoen Shou-Kaon kuolleen, Fan Fei matkusti ympäri maailmaa, taistellen deviaaneja sekä Gorgilla-klaanin ihmisapinoita vastaan.Avengers vol. 8 #13

 Quan Yaozu 
Quan Yaozu oli yksi ensimmäisistä Rautanyrkeistä. Hänet lähetettiin Kahdeksanteen kaupunkiin vangitsemaan sitä muita Taivaallisia kaupunkeja riivaavia demoneita. Mutta kun K’un-Lunia hallitseva Yu-Ti alkoi käyttää Kahdeksatta kaupunkia kapinallisten ja syyttömien vangitsemiseen, Quan menetti uskonsa K’un-Luniin, ja otti Kahdeksannen kaupungin hallintaansa.Immortal Iron Fist #25. Marvel Comics. Vasta vuosisatoja myöhemmin, Danny Rand ja Kuolemattomat Aseet saapuivat Kahdeksanteen kaupunkiin Lei Kungin pyynnöstä vapauttamaan syyttömät vangit, ja todistamaan Quanille, ettei K’un-Lun ole enää nin korruptoitunut kuin ennen.Immortal Iron Fist #26. Marvel Comics.

 Li Park 
vuonna 730, pasifistista nimeltä Li Park tuli uusi Rautanyrkki, joka yritti ratkaista asiat ilman suoraa väkivaltaa. Kun eräs kiinalainen kenraali yritti valloittaa ruton valtaan joutuneen K’un-Lunin, Li käytti uutta hypnoottista nyrkkitekniikkaansa suostutellakseen sotilaat luopumaan valloitusaikeista. Mutta kun se epäonnistui, Li lopulta turvautui aggressiiviseen taisteluun, ja onnistui lopulta pelastamaan jäljellä olevat kyläläiset.Immortal Iron Fist #24. Marvel Comics.

 Bei Bang-Wen 
Bei Bang-Wen oli 1800-luvun puolessavälissä elänyt Rautanyrkki, joka kehitti uuden tekniikan, jolla käyttää Shou-Laon chi’tä älykkäämmillä tavoilla. Tämä teki hänestä kuitenkin yli-itsevarman. Hän taisteli Kiinan puolella Toinen oopiumisota|toisessa oopiumsodassa]] Britannian ja Ranskan joukkoja vastaan. He kuitenkin hävisivät, ja Bei joutui vangiksi. Ystävystyttyään ja karattuaan soturi Vivatma Visvajitin kanssa, kaksikko pakleni Burmaan, mutta energian imemiseen kykenevä salamurhaaja Tiger Jani hyökkäsi heidän kimppuunsa. Bei ja Vivatma onnistuivat päihittämään hänet, mutta henkisesti uupunut Bei päättyi luopua voimistaan.Immortal Iron Fist #15. Marvel Comics.

 Kwai Jun-Fan 
Kwai Jun-Fan matkusti Texasin villiin länteen vuonna 1878, mutta Zhou Cheng tappoi hänet Ch’i-Linin käskemänä.Immortal Iron Fist #17-18. Marvel Comics.

 Orson Randall 
Orson Randall syntyi ja kasvoi K’un-Lunissa, kun hänen vanhempiensa ilma-alus teki pakkolaskun kaupunkiin 1800-luvun lopullta. Randallista tuli ensimmäinen länsimaalainen Rautanyrkki, kun hän päihitti Shou-Laon ollessaan vain 17-vuotias.Immortal Iron Fist #4. Marvel Comics. Hän käytti voimiaan myös ensimmäisessä maailmansodassa,All-New Invaders #12. Marvel Comics. mutta traumatisoitui niin, että alkoi käyttää huumeita.Immortal Iron Fist #2-3. Marvel Comics. Vuonna 1933, kun häntä pyydettiin palaamaan K’un-Luniin, hän kieltäytyi osallistumassa Taivaan turnaukseen. Kohdatessaan Kuolemattomat Aseet, hän tuli itsepuolustuksensa tappaneeksi Kurkimestari K’un-Zin, ja pakeni mukanaan Rautanyrkkien kirja.Immortal Iron Fist #5. Marvel Comics. Hän tapasi maanpakonsa aikana orvoksi jääneen Wendell Randin ja otti tämän oppipojakseen, kertoen samalla tarinoita K’un-Lunista ja Rautanyrkistä. Tämän seurauksena Wendell päätti itse etsiä kaupungin, kun olisi riittävän vanha.Immortal Iron Fist #6. Marvel Comics.

 Muissa medioissa 
 Marvel Cinematic Universe 
Marvel Cinematic Universessa on esiintynyt useita Rautanyrkin titteliä kantaneita hahmoja.
Finn Jones näytteli Danny Randin versiota Rautanyrkistä Marvelin Netflix-sarjoissa.
 Rand teki ensiesiintymisensä Netflix-sarjassa Iron Fist (2017–2018), Tämä versio hahmosta ystävystyi lapsena Ward ja Joy Meachumin kanssa, kun heidän isänsä johtivat Rand Enterprisesia, ennen kuin Dannyn oletettiin kuolleen Wardin ja Joyn isän, Harold Meachumin, järjestämässä lento-onnettomuudessa. Mutta K’un-Lunin munkit olivat pelastaneet hänet sekä opettaneet hänelle taistelulajeja. Nykyhetkessä, Rand palaa aikuisena takaisin New Yorkiin, ottaakseen Rand Enterprisesin takaisin hallintaansa. Hän saa liittolaisekseen Colleen Wingin, ja päätyvät Harold Meachumin lisäksi taistelemaan myös rikollisjärjestö Käden jäseniä sekä Davosia vastaan.
 Rand esiintyy myös The Defendersissä (2017), jossa hän liittyy Puolustajiin pysäyttääkseen yhdessä näiden kanssa Käden lopullisesti, sekä Luke Cagen toisen tuotantokauden jaksossa ”The Main Ingredient” (2018).
 Nuori variantti Kwai Jun-Fanista esiintyy Disney+-animaatiosarjan What If...? kolmannen tuotantokauden jaksossa ”Mitä jos... 1872?” (2024), ääninäyttelijänään Allen Deng.
 Naispuolinen Rautanyrkki nimeltä Jorani esiintyy Disney+-animaatiosarjan Eyes of Wakanda (2025) jaksossa ”Lost and Found”, ääninäyttelijänään Jona Xiao. Jorani oli vuonna 1400 pelastanut Kiinassa Wakandan Sotakoiriin kuuluvan Bashan lumimyrskystä, ja myöhemmin rakastunut häneen. Basha oli alun perin lähetetty Kiinaan noutamaan takaisin varastettu vibranium, jota oli käytetty erään lohikäärmepatsaan kielen valmistamiseen. Basha varasti koko patsaan, kun ei kyennyt irrottamaan kieltä, jolloin Jorani seurasi häntä Wakandaan saadakseen patsaan takaisin. Heidän taisteltuaan jonkin aikaa, Jorani lopulta irrotti kielen ja antoi wakandalaisten pitää sen. Tämän jälkeen Basha ja Sotakoirien kapteeni Ebo auttoivat Jorania salaa pakenemaan Wakandasta patsas mukanaan.

Hahmoa näytelleet
 Vuodet  Näyttelijät  Sarjat  Konsolipelit 2007  John Rubinow   Spider-Man: Friend or Foe 2009  Mikey Kelley  The Superhero Squad Show  Marvel: Ultimate Alliance 2 2011, 2012  Loren Lester  The Avengers: Earth’s Mightiest Heroes  Ultimate Marvel vs. Capcom 3 2012–2017  Greg Cipes  Ultimate Spider-ManLego Marvel Super Heroes: Maximum Overload  Disney Infinity 2013  Johnny Yong Bosch   Marvel Heroes 2013  Andrew Kishino   Lego Marvel Super Heroes 2017–2018  Finn Jones  Iron FistThe DefendersLuke Cage  

Lähteet

Aiheesta muualla
 Rautanyrkki Marvel.comissa 
Luokka:Marvel-universumin supersankarit
Luokka:Puolustajat
Luokka:Marvel-universumin kamppailulajien harrastajat